มีอาการคันที่น้องสาว แล้วก็บวมแดงด้วยค่ะ เป็นมาสัก3-4วันแล้วค่ะ ตอนนี้ก็ยังมีอาการคันอยู่ค่ะแล้วตอนนี้เป็นรอบเดือนอยู่ด้วยค่ะ
สวัสดีค่ะ อาการคันที่อวัยวะเพศหญิง ร่วมกับมีอวัยวะเพศบวม แดง ดังกล่าวมานั้น อาจจะเกิดมาจากการติดเชื้อราที่ช่องคลอดหรืออวัยวะเพศภายนอก โดยอาจมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด หรือมีผื่นสีแดง มีขุย และคันมากผิวหนังอาจมีลักณะบวมแดงลอกก็ได้สาเหตุอื่นๆเช่น การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน ที่มาโดนบริเวณอวัยวะเพศ การที่ช่องคลอดเปียกชื้นอยู่ตลอด เช่นการใส่เสื้อผ้ารัดๆ ชุดชั้นในที่ไม่แห้ง หรือมีการติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ ร่วมด้วยได้เบื้องต้นควรงดการมีเพศสัมพันธ์ ใส่เสื้อผ้าระบายอากาศได้ดีไม่อับเหงื่อ ไม่สวนล้างช่องคลอด ใช้แค่น้ำเปล่าสะอาดล้างเบาๆภายนอกเท่านั้นควรไปพบแพทย์หากอาการคัน บวม แดง เป็นมากขึ้นเรื่อยๆ ไม่ทุเลา ร่วมกับมีตกขาวที่มีลักษณะผิดไปจากปกติ ปัสสาวะแสบขัดหรือมีเลือดหรือหนองปน